CELEX: 22019D0187
Language: mt
Date: 2017-05-05 00:00:00
Title: Deċiżjoni tal-Kumitat Konġunt taż-ŻEE Nru 75/2017 tal-5 ta' Mejju 2017 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2019/187]

7.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 36/12
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 75/2017
         tal-5 ta' Mejju 2017
         li temenda l-Anness I (Kwistjonijiet veterinarji u fitosanitarji) tal-Ftehim ŻEE [2019/187]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) 2016/2150 tas-7 ta' Diċembru 2016 dwar l-awtorizzazzjoni tal-preparazzjonijiet ta' Lactobacillus plantarum DSM 29025 u ta' Lactobacillus plantarum NCIMB 42150 bħala addittiv tal-għalf għall-ispeċijiet kollha tal-annimali (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta' Implimentazzjoni tal-Kummissjoni (UE) 2016/2260 tal-15 ta' Diċembru 2016 li jemenda r-Regolamenti (KE) Nru 226/2007, (KE) Nru 1293/2008, (KE) Nru 910/2009, (KE) Nru 911/2009, (UE) Nru 1120/2010, (UE) Nru 212/2011 u r-Regolamenti ta' Implimentazzjoni (UE) Nru 95/2013 u (UE) Nru 413/2013 rigward l-isem tad-detentur tal-awtorizzazzjoni ta' Pediococcus acidilactici CNCM MA 18/5M uSaccharomyces cerevisiae CNCM I-1077 (2) għandu jiġi inkorporat fil-Ftehim ŻEE..
                  
               
                     (3)
                  
                  
                     Ir-Regolament ta' Implimentazzjoni tal-Kummissjoni (UE) 2016/2261 tal-15 ta' Diċembru 2016 dwar l-awtorizzazzjoni tal-ossidu tar-ram(I) bħala addittiv fl-għalf għall-ispeċijiet kollha tal-annimali (3) għandu jiġi inkorporat fil-Ftehim ŻEE.
                  
               
                     (4)
                  
                  
                     Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf m'għandiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tkun estiża għal-Liechtenstein, kif speċifikat fl-adattamenti settorjali fl-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (5)
                  
                  
                     L-Anness I tal-Ftehim ŻEE għandu għaldaqstant jiġi emendat skont dan,
                  
               ADOTTAT DIN ID-DEĊIŻJONI:
         
            Artikolu 1
            Il-Kapitolu II tal-Anness I tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż segwenti jiżdied fil-punti 1zzzl (ir-Regolament tal-Kummissjoni (KE) Nru 226/2007) u 1zzzzzf (ir-Regolament tal-Kummissjoni (KE) Nru 1293/2008):
                        
                                    “—
                                 
                                 
                                    
                                       32016 R 2260: Ir-Regolament ta' Implimentazzjoni tal-Kummissjoni (UE) 2016/2260 tal-Il-Ħamis, 15 ta' Diċembru 2016 (ĠU L 342, 16.12.2016, p. 14).”
                                 
                              
                  
                        2.
                     
                     
                        Dan li ġej jiżdied fil-punt 1zzzzzp (Regolament tal-Kummissjoni (KE) Nru 910/2009), 1zzzzzq (ir-Regolament tal-Kummissjoni (KE) Nru 911/2009), 2 (ir-Regolament tal-Kummissjoni (UE) Nru 1120/2010), 2w (ir-Regolament tal-Kummissjoni (UE) Nru 212/2011) u 75 (ir-Regolament ta' Implimentazzjoni tal-Kummissjoni (UE) Nru 95/2013) u 83 (ir-Regolament ta' Implimentazzjoni tal-Kummissjoni (UE) Nru 413/2013):
                        “, kif emendat bi:
                        
                                    —
                                 
                                 
                                    
                                       32016 R 2260: Ir-Regolament ta' Implimentazzjoni tal-Kummissjoni (UE) 2016/2260 tal-15 ta' Diċembru 2016 (ĠU L 342, 16.12.2016, p. 14).”
                                 
                              
                  
                        3.
                     
                     
                        Il-punti segwenti jiddaħħlu wara l-punt 178 (ir-Regolament ta' Implimentazzjoni tal-Kummissjoni (UE) 2016/2023):
                        
                                    “179.
                                 
                                 
                                    
                                       32016 R 2150: Ir-Regolament ta' Implimentazzjoni tal-Kummissjoni (UE) 2016/2150 tas-7 ta' Diċembru 2016 dwar l-awtorizzazzjoni tal-preparazzjoni ta' Lactobacillus plantarum DSM 29025 u Lactobacillus plantarum NCIMB 42150 bħala addittiv tal-għalf għall-ispeċijiet kollha tal-annimali (ĠU L 333, 8.12.2016, p. 44).
                                 
                              
                                    180.
                                 
                                 
                                    
                                       32016 R 2261: Ir-Regolament ta' Implimentazzjoni tal-Kummissjoni (UE) 2016/2261 tas-15 ta' Diċembru 2016 dwar l-awtorizzazzjoni tal-ossidu tar-ram (I) bħala addittiv fl-għalf għall-ispeċijiet kollha tal-annimali (ĠU L 342, 16.12.2016, p. 18).”
                                 
                              
                  
         
            Artikolu 2
            It-testi tar-Regolamenti ta' Implimentazzjoni (UE) 2016/2150, (UE) 2016/2260 u (UE) 2016/2261 bl-Iżlandiż u bin-Norveġiż, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fis-6 ta' Mejju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-5 ta' Mejju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 333, 8.12.2016, p. 44.
         
            (2)  ĠU L 342, 16.12.2016, p. 14.
         
            (3)  ĠU L 342, 16.12.2016, p. 18.
         
            (*1)  L-ebda rekwiżiti kostituzzjonali ma huma indikati.